A Bizottság 1267/94/EK rendelete
(1994. június 1.)
az Európai Unió és harmadik országok között létrejött, egyes szeszes italok kölcsönös elismeréséről szóló megállapodások alkalmazásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 3280/92/EGK rendelettel [1] módosított, a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendeletre [2] és különösen annak 11. cikke (1) bekezdésére,
mivel az Európai Unió levélváltás formájában megállapodást kötött az Amerikai Egyesült Államokkal az egyes szeszesitalok kölcsönös elismeréséről és védelméről; mivel ez a megállapodás előírja az abban foglalt kötelezettségek teljesítéséhez szükséges rendeleteknek és közigazgatási intézkedéseknek egy meghatározott határidőn belüli bevezetését; mivel annak érdekében, hogy a fent említett termékek részesüljenek az ellenőrzési és védelmi garanciákból, össze kell állítani az Európai Unió által megkötött megállapodások hatálya alá tartozó termékek jegyzékét;
mivel az e rendeletben előírt intézkedések összhangban vannak a Szeszesitalok Végrehajtási Bizottság véleményével,
ELFOGADTA EZT A RENDELETET:
1. cikk
(1) Az e rendelet mellékletében szereplő jegyzékben említett harmadik országokból származó termékek ugyanitt feltüntetett megnevezései kizárólag az érintett harmadik országok törvényeivel és rendeleteivel összhangban előállított termékekhez használhatók fel.
(2) Az 1576/89/EGK rendelet 10. cikkében említett szeszesitalok védelmére és ellenőrzésére irányuló intézkedések kiterjednek az (1) bekezdésben említett termékekre, az érintett harmadik országokkal kötött megállapodásban meghatározott feltételek mellett.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. június 1-jén.